Кирил Назъров
Пчелица и Елица

chitanka.info

Зънннн… Работлива пчелица

над гороцвета кръжи.

Тихо пристъпва Елица:

— Звънка пчелице, кажи

губиш ли свойта посока,

като прелиташ навред?

А от нектара и сока

лесно ли прави се мед?

— Всеки цвят ароматичен

в жега намирам и в студ.

Мило момиче, помни, че

всичко постига се с труд!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.